טורין פרנסיס

טורין פרנסיס (באנגלית: Torin Francis; נולד ב-26 ביוני 1983 בבוסטון, מסצ'וסטס) הוא כדורסלן אמריקאי המשחק בספירו שרלרואה. גובהו 2.11 מטר. משחק בעמדות הפאוור פורוורד והסנטר.

ביוגרפיה
פרנסיס שנולד וגדל בבוסטון, מסצ'וסטס, החל לשחק מילדותו כדורסל בקבוצת בית ספרו התיכון, "אקדמיית טאבור". לאחר סיום לימודיו התיכוניים, שיחק ארבע שנים במדי אוניברסיטת נוטרדאם. 

בשנת 2006 נרשם פרנסיס לדראפט ה-NBA, אך לא נבחר. בשל כך עבר לאירופה, וחתם במועדון הכדורסל האיטלקי, קאפו ד'אורלנדו. במועדון שיחק עונה אחת בה קלע 7 נקודות והוריד כ-5 כדורים חוזרים בממוצע למשחק ועזר למועדון להישאר בליגה הבכירה. 

עונה לאחר מכן, עבר לקאנטו ועזר למועדון להעפיל למשחקי הפלייאוף של הליגה, לראשונה מזה זמן רב. את העונה סיים עם ממוצעים של כ-10 נקודות וכ-7 כדורים חוזרים בנוסף ל-2.5 אסיסטים בממוצע למשחק. פרנסיס עזב את המועדון כבר לאחר עונה בעקבות סכסוך פרטי עם הנהלת הקבוצה.

את עונת 2008/09 פתח במדיה של אא"ל לאריסה היוונית, ולאחר שלא הרשים, חתם בקבוצה הישראלית, הפועל ירושלים בפתיחת חלון ההעברות של ינואר.
את עונת 2009-2010 יפתח פרנסיס בקבוצת אא"ק אתונה מליגת העל היוונית.

קישורים חיצוניים

 דף השחקן באתר "דראפט אקספרס"
 פרופיל באתר ה-NBA
 דף השחקן  באתר מנהלת ליגת העל

הערות שוליים

כדורסלני קאפו ד'אורלנדו
כדורסלני הפועל ירושלים
כדורסלני אלבה ברלין
כדורסלני קאנטו
כדורסלני א.א.ק. אתונה
כדורסלני פאנליניוס
כדורסלני ספירו שרלרואה
כדורסלני אוניברסיטת נוטרדאם
כדורסלנים אפרו-אמריקאים
כדורסלנים אמריקאים
כדורסלני אליאגה פטקים
מסצ'וסטס: כדורסלנים
אמריקאים שנולדו ב-1983